Ir-Regolament tal-Kunsill (KEE) NRU 482/77
tat-8 ta’ Marzu 1977
li jikkonkludi l-Ftehim fil-forma ta’ bdil ta’ ittri bejn il-Komunità Ekonomika Ewropea u r-Renju tal-Marokk dwar ċertu nbid li joriġina fil-Marokk u ntitolat għal denominazzjoni ta’ l-oriġini
IL-KUNSILL TAL-KOMUNITAJIET EWROPEJ,
Wara li kkunsidra it-Trattat li jistabbilixxi il-Komunità Ekomomika Ewropea, u b’mod partikolari l-artiklu 113 tiegħu,
Wara li kkunsidra r-rakkomandazzjoni mill-Kummissjoni,
Billi l-Ftehim tal-Koperazzjoni bejn il-Komunità Eknomika Ewropea u r-Renju tal-Marokk ġie ffirmat fil-27 ta’ April 1976;
Billi l-Ftehim Interim [1] iffirmat fl-istess jum daħal fis-seħħ fl-1 ta’ Lulju 1976 għall-għan ta’ l-implimentazzjoni bil-quddiem tad-disposizzjonijiet tal-kummerċ għall-Ftehim ta’ Koperazzjoni;
Billi Ftehim għandu jiġi konkluż fil-forma ta’ bdil ta’ ittri, kif provvdut fl-Artikolu 21(2) tal-Ftehim ta’ Koperazzjoni msemmi hawn fuq u ta’ l-Artikolu 14(2) tal-Ftehim Interim msemmi hawn fuq dwar l-applikazzjoni ta’ l-arranġamenti kif provvduti fl-Artikoli msemmija fir-rigward ta’ nbid intitolat għal denominazzjoni ta’ l-oriġini taħt il-liġi Marokkina u eżentat mid-dazji doganali ma’ l-importazzjoni fil-Komunità, fil-limiti tal-kwota annwali tat-tariffa tal-Komunità ta’ 50000 ettolitri,
ADOTTA DAN IR-REGOLAMENT:
Artikolu 1
Il-Ftehim fil-forma ta’ bdil ta’ ittri, bejn il-Komunità Ekonomika Ewropeja u r-Renju tal-Marokk dwar l-applikazzjoni ta’ arranġamenti kif provvduti fl-Artikolu 21(2) tal-Ftehim tal-Koperazzjoni u l-Artikolu 14(2) tal-Ftehim Interim, fir-rigward ta’ nbid intitolat għal denominazzjoni ta’ oriġini taħt il-liġi Marokkina u eżentat mid-dazji doganali ma’ l-importazzjoni fil-Komunità, fil-limiti tal-kwota annwali tat-tariffa tal-Komunità ta’ 50000 ettolitri huwa b’dan konkluż f’isem il-Komunità,
It-test tal-Ftehiim fil-forma ta’ bdil ta’ ittri huwa anness ma’ dan ir-Regolament.
Artikolu 2
Il-President tal-Kunsill huwa bdan awtorizzat li jinnomina l-persuna li għandha s-setgħa li tiffirma l-Ftehim għall-għan sabiex jorbot lill-Komunita [2].
Artikolu 3
Dan ir-Regolament jidħol fis-seħħ fil-jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-8 ta’ Marzu 1979.